Μελέτη στατιστικών παραμέτρων ηλεκτροεγκεφαλικού φάσματος ασθενών με ήπια νοητική διαταραχή
Creators: name: Ψευτογιάννη, Δήμητρα Κ.
Publisher: name: Aristotle University of Thessaloniki
Year: 2012
Subjects: Ήπια Γνωστική Διαταραχή
Ηλεκτροεγκεφαλογράφημα
Διακρανιακός Μαγνητικός ερεθισμός
Αναφορά στο Άπειρο
Mild Cognitive Impairment
Electroencephalogram
Transcranial Magnetic Stimulation
Infinite Reference

description: Η διατριβή είχε ως αντικείμενο τη μελέτη του ηλεκτροεγκεφαλογραφήματος σε συνδυασμό με διακρανιακό μαγνητικό ερεθισμό (ΔΜΕ), ως μία από τις πλέον ελπιδοφόρες μεθόδους πρώιμης και αξιόπιστης διάγνωσης της ήπιας γνωστικής διαταραχής (MCI). Σκοπός ήταν η επίλυση των σημαντικότερων μεθοδολογικών προβλημάτων που ανακύπτουν από την εφαρμογή της σύνθετης αυτής μεθόδου και η κλινική πιλοτική δοκιμή της σε ασθενείς με ήπια γνωστική διαταραχή. Αξιοποιώντας τα δεδομένα της κλινικής δοκιμής, η διατριβή ασχολήθηκε με τους επί μέρους στόχους που τέθηκαν: (α) την απομάκρυνση του παρασίτου που προκαλείται από το ΔΜΕ και τις οφθαλμικές κινήσεις με τη βοήθεια προηγμένων στατιστικών μεθόδων ανάλυσης σήματος, (β) τη διερεύνηση της δυνατότητας εφαρμογής της πρόσφατα προταθείσας αναφοράς στο άπειρο (infinite reference - IR) και τη συγκριτική αξιολόγησή της έναντι της ευρέως χρησιμοποιούμενης αναφοράς μέσου όρου (average reference - AR), (γ) τη μελέτη ενός μέτρου διημισφαιρικής συνδεσιμότητας, τη διασταυρούμενη συνεκτικότητα σε σχέση με το ερέθισμα (event-related coherence) μετά από την εφαρμογή των δύο αυτών μεθόδων αναφοράς, και (δ) τον εντοπισμό διαφορών σε ένα σύνολο ηλεκτρο-φυσιολογικών παραμέτρων ανάμεσα σε μέλη της ομάδας ελέγχου και ασθενείς με ήπια γνωστική διαταραχή. Συμπερασματικά, η παρούσα διατριβή εδραιώνει μια μεθοδολογία κατάλληλη για την εφαρμογή της πολύπλοκης τεχνικής ηλεκτροεγκεφαλογραφήματος σε συνδυασμό με διακρανιακό μαγνητικό ερεθισμό, και αναδεικνύει τη δυνατότητα εφαρμογής της για τη διερεύνηση ασθενών με ήπια γνωστική διαταραχή και άλλες παθήσεις του κεντρικού νευρικού συστήματος γενικότερα.
description: This thesis was designed to study the electroencephalogram (EEG) combined with Transcranial Magnetic Stimulation (TMS) as one of the most promising methods for early and reliable diagnosis of Mild Cognitive Impairment (MCI). The purpose of this study was to resolve the major methodological problems arising from the implementation of this complex process and the clinical pilot trial in patients with MCI. Utilizing data from the clinical trial, the study dealt with the specific objectives set out: (a) removing the TMS and eye blink related artifacts by applying advanced signal analysis statistical methods, (b) exploring the possibility to implement the newly proposed infinite reference and benchmark against the widely used average reference, (c) evaluating these references by studying event related coherence as a measure of inter-hemispheric connectivity, and (d) identifying differences in a set of electro-physiological parameters between the control group and patients with MCI. In conclusion, this study establishes a methodology which suitable for the implementation of the complex TMS-EEG method, and demonstrates its applicability for the investigation of patients with mild cognitive impairment and other disorders of the central nervous system in general.